യൂത്ത് ലീഗ് പ്രശ്നങ്ങള് തീരുന്നു സംസ്ഥാന സെക്രട്ടേറിയേറ്റ് വിപുലീകരിക്കാന് ചര്ച്ച തുടങ്ങി യൂത്ത് ലീഗ് സംസ്ഥാന സെക്രട്ടേറിയേറ്റ് വിപുലീകരിക്കാന് ശ്രമം ആരംഭിച്ചു . അതിനായുള്ള ചര്ച്ചകള്തുടങ്ങി . നിലവിലുള്ള തര്ക്കം പരിഹരിക്കാനാണ് ആദ്യശ്രമം. സംസ്ഥാന പ്രസിഡന്റ് മുനവറലി ശിഹാബ് തങ്ങളെയാണ് പാര്ട്ടി ഇതിനായി ചുമതലപ്പെടുത്തിയിരിക്കുന്നത്. യൂത്ത് ലീഗ് സംസ്ഥാന ഭാരവാഹികളുടെ എണ്ണം ഇത്തവണ 19ല് നിന്ന് 11 ആക്കി കുറച്ചതോടെയാണ് തര്ക്കങ്ങള് തുടങ്ങിയത് . ഇതോടെ സംസ്ഥാന സെക്രട്ടേറിയേറ്റില് കൂടുതല് അംഗങ്ങളെ ഉള്പ്പെടുത്തണമെന്ന ആവശ്യമുയര്ന്നു . ഇതിന്റെ അടിസ്ഥാനത്തിലാണ് സംസ്ഥാന പ്രസിഡന്റ് മുനവറലി ശിഹാബ് തങ്ങളുടെ നേതൃത്വത്തില് സമവായ ചര്ച്ചകള്ക്ക് തുടക്കമിട്ടത്. സംസ്ഥാന ഭാരാവാഹി പട്ടികയില് ഇടം പിടിക്കാത്ത ചിലരെയെങ്കിലും സെക്രട്ടേറിയേറ്റില് ഉള്പ്പെടുത്താനാണ് നീക്കം. കഴിഞ്ഞ ദിവസം നടന്ന ചര്ച്ചയിലും തര്ക്കം ഉടലെടുത്തതോടെയാണ് സെക്രട്ടേറിയേറ്റ് വിപലീകരണം നടക്കാതെ പോയത്. എന്നാല് തര്ക്കമൊന്നുമില്ലെന്നാണ് യൂത്ത് ലീഗിന്റെ വാദം. സെക്രട്ടേറിയേറ്റ് വിപുലീകരണം വൈകരുതെന്നാണ് മുസ്ലിം ലീഗ് നേതൃത്വം നല്കിയ നിര്ദേശം. ഇതിന്റെ അടിസ്ഥാനത്തില് എത്രയും വേഗം ചര്ച്ചകള് പൂര്ത്തിയാക്കാനാണ് ധാരണ. അതേസമയം ടി.പി. അഷ്റഫലിയെ ഒഴിവാക്കി യൂത്ത് ലീഗ് സംസ്ഥാന കമ്മിറ്റി പുനസംഘടിപ്പിച്ചതിന് പിന്നാലെയാണ് ഭിന്നത രൂപപ്പെട്ടത് . പുതുതായി പ്രഖ്യാപിച്ച സംസ്ഥാന സെക്രട്ടറിയേറ്റ്, കൗണ്സില് അംഗങ്ങള് ബഹളം വെച്ചതിനെ തുടര്ന്ന് മരവിപ്പിച്ചു. മലപ്പുറം, എറണാകുളം ജില്ലകളിലെ കൗണ്സില് അംഗങ്ങളാണ് ബഹളംവെച്ചത്. സെക്രട്ടറിയേറ്റ് രൂപീകരിച്ച് മിനിറ്റുകള്ക്കുള്ളില് കമ്മിറ്റി മരവിപ്പിക്കുകയും ചെയ്തു . രൂപീകരിക്കലും മരവിപ്പിക്കലും ഒരുമിച്ചു നടന്നു . പുനഃസംഘടിപ്പിച്ച കമ്മിറ്റിയില് മുനവ്വറലി തങ്ങള് പ്രസിഡന്റായും പി.കെ. ഫിറോസ് ജനറല് സെക്രട്ടറിയായും തുടരും. ഇസ്മയില് പി. വയനാടാണ് ട്രഷറര്. അതേസമയം സംസ്ഥാന സെക്രട്ടറിയായി തെരഞ്ഞെടുത്ത ടി.പി.എം ജിഷാനെ അംഗീകരിക്കാനാവില്ലെന്ന് കോഴിക്കോട് ജില്ലാ കമ്മിറ്റി രേഖാമൂലം പരാതി നല്കി. പ്രവര്ത്തക സമിതി തീരുമാനമനുസരിച്ച് 17 ഭാരാഹികളെന്നത് 11 ആക്കിയെന്ന് മാത്രമല്ല സീനിയര് വൈസ് പ്രസിഡന്റ് എന്ന പദവിയും ഒഴിവാക്കി. പുതിയ ഭാരവാഹി ലിസ്റ്റില് വനിതകളില്ല. യൂത്ത് ലീഗില് 20 ശതമാനം വനിതാ പ്രാതിനിധ്യം തീരുമാനിച്ചിരുന്നതാണ് . ലീഗിന്റെ പോഷക സംഘടനകളില് വനിതകള്ക്ക് 20 ശതമാനം പ്രാതിനിധ്യം നല്കുമെന്ന് മഞ്ചേരിയില് ചേര്ന്ന പ്രവര്ത്തക സമിതിയില് തീരുമാനിച്ചിരുന്നു. അതേസമയം, ടി.പി അഷ്റഫലിയെ ഒഴിവാക്കിയാണ് പുതിയ കമ്മിറ്റി രൂപീകരിച്ചത് . മുന് ഹരിത കമ്മിറ്റിക്ക് അനുകൂല നിലപാട് സ്വീകരിച്ചതുകൊണ്ടാണ് ഒഴിവാക്കിയത് .ഭൂരിഭാഗം ജില്ലാ കമ്മിറ്റികളും ട്രഷറര് സ്ഥാനത്തേക്ക് അഷ്റഫലിയുടെ പേരാണ് നിര്ദ്ദേശിച്ചിരുന്നത്. പാണക്കാട് സാദിഖലി തങ്ങളാണ് ഇതിനെ എതിര്ത്തതെന്നാണ് ലഭിക്കുന്ന വിവരം . https:www.youtube.comwatch?v15SfSywGNwA The post യൂത്ത് ലീഗ് പ്രശ്നങ്ങള് തീരുന്നു സംസ്ഥാന സെക്രട്ടേറിയേറ്റ് വിപുലീകരിക്കാന് ചര്ച്ച തുടങ്ങി first appeared on MalayalamExpressOnline.